Spis č.: A/2014/11017
Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: 055/64 19 881
Pracovný kontakt pre vysvetlenie oznámenia o zadávaní zákazky: 
andrea.milcevicova@kosice.sk, magistrat@kosice.sk 

E -mail pre podanie ponuky: 2014.11017@kosice.sk                                        

2.	Názov predmetu zákazky:
Dodávka a montáž regálov
Zákazka (objednávka) je na: dodanie tovaru

3.	Podrobný opis predmetu zákazky: 
Dodanie zostáv archívnych policových regálov vrátane ich dopravy, vykládky, odbornej montáže, označenia údajmi o nosnosti a ich umiestnenie v určených priestoroch verejného obstarávateľa.

Ide o nasledovné zostavy a počty policových regálov. Rozmery sú uvedené v milimetroch:

regál  hĺbka 300 x výška 2100 x dĺžka 930 –   6 radov políc	- 4 kusy (ks)
regál  hĺbka 300 x výška 2100 x dĺžka 1860 – 6 radov políc	- 5 ks   
regál  hĺbka 300 x výška 2100 x dĺžka 2790 – 6 radov políc   	- 8 ks
regál  hĺbka 300 x výška 2100 x dĺžka 3220 – 6 radov políc   	- 2 ks
regál  hĺbka 300 x výška 2100 x dĺžka 4650 – 6 radov políc   	- 2 ks
regál  hĺbka 300 x výška 2100 x dĺžka 6510 – 6 radov políc   	- 4 ks
regál  hĺbka 600 x výška 2100 x dĺžka 2290 – 6 radov políc   	- 2 ks 
regál  hĺbka 600 x výška 2100 x dĺžka 3220 – 6 radov políc   	- 2 ks 
regál  hĺbka 600 x výška 2100 x dĺžka 4650 – 6 radov políc   	- 3 ks 
regál  hĺbka 600 x výška 2100 x dĺžka 6510 – 6 radov políc   	- 4 ks 

- zvislá vzdialenosť medzi policami má byť 400 mm
- nosnosť jednej police má byť min. 80 kg pri regáloch 300 mm hĺbky a min. 160 kg pri regáloch hĺbky 600 mm.
- maximálne zaťaženie podlahy - 300 kg/m2, regál musí zaťažovať podlahu plošne.
- povrchová úprava regálových komponentov: pozinkovaný materiál.
- archívne policové regály musia byť zmontované podľa platných technických noriem, zarovnané po zvislej osi, musia byť označené štítkami s povolenou nosnosťou a musia zodpovedať všetkým súvisiacim normám a predpisom platným v Slovenskej republike.

4.	Predpokladaná hodnota zákazky (bez DPH): 10 900,-€ 

5.	Základné zmluvné podmienky: 
-	Miesto dodania tovaru: Hlavná 70, 040 01  Košice
-	Lehota na dodanie predmetu zákazky: do 21 dní od doručenia objednávky
-	Splatnosť faktúr: 30 dní odo dňa doručenia faktúry

6.	Lehota na predkladanie ponúk: do 06.03.2014, do 09:00 h.

7.	Stanovenie ceny
-	Do ceny je potrebné zapracovať aj cenu za dopravu na miesto dodania tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 1 a poslať výlučne na uzamknutý e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Podmienky účasti sú nasledovné:
-	V ponuke je potrebné predložiť:
Doklady: 1. Kópia výpisu z obchodného resp. živnostenského registra.
 2. Uchádzač musí predložiť špecifikáciu ponúkaného predmetu zákazky.
Podmienky účasti sú nasledovné: 
1. Uchádzač musí byť oprávnený dodávať požadovaný tovar.
2. Ponúkaný predmet zákazky sa musí zhodovať s opisom predmetu zákazky podľa bodu č. 3 oznámenia o zadávaní zákazky.

11.	Kritéria na hodnotenie ponúk sú: Cena. Spôsob hodnotenia kritériá je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky a splní požiadavky na predmet zákazky a podmienky účasti. 

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

.....................v.r......................
									Riaditeľ magistrátu

Prílohy: 
1.	Formulár na ponuku